钦定古今图书集成/明伦汇编/氏族典/第118卷 > 陈祗
## 钦定古今图书集成/明伦汇编/氏族典/第118卷 > 陈祗

按《蜀志董允传》：“陈祗代允为侍中，与黄皓互相表里。
皓始预政事。祗死，祗字奉宗，汝南人，许靖兄之外孙
也。少孤，长于靖家，弱冠知名，稍迁至选曹郎，矜厉有
威容，多技艺，挟数术。费祎甚异之，故超迁继允内侍。
吕乂卒，祗又以侍中守尚书令，加镇军将军。祗上承
主指，下接阉竖，深见信爱。景耀元年卒，谥曰忠侯，赐”
子粲爵关内侯。拔次子裕为黄门侍郎。